کربی: تورکیه، افغانستان هاوالیمانینی قوروماغی قبول ائتدی
"تورکیه، هاوالیمانینین قورونماسی قونوسوندا لیدئرلیک ائتمهیی قبول ائتدی"
آمریکا بیرلشمیش دؤولتلری ساوونما باخانلیغی سؤزچوسو جان کربی، تورکیهنین افغانستاندا قالماغی و حامد کرزی هاوالیمانینی قوروماغی قبول ائتدیگینی سؤیلهدی.
گوندهلیک مطبوعات کنفرانسیندا سواللاری جاوابلایان کربی، افغانستانداکی گوونلیک وضعیتینی یاخیندان ایزلهدیکلرینی آنجاق آمریکانین تامامیله چکیلمهسی قونوسونداکی تقویمین دییشمهدیگینی ایفاده ائتدی.
ملی ساوونما باخانی حولوصی آکار ایله آمریکا ساوونما باخانی لوید آستین آراسینداکی تلفن دانیشماسیندا، (کابل) حامد کرزی هاوالیمانینین قورونماسی قونوسوندا بیر آنلاشما اولوب اولمادیغی سوالینا کربی، بو تماسین، گئچهن هفته ناتو ذیروهسینده جمهورباشقانی رجب طیب اردوغان ایله آمریکا باشقانی جو بایدنین گؤروشمهسینین داوامی اؤزللیگینده اولدوغونو قید ائتدی. کربی،
"تورکیه، هاوالیمانینین قورونماسی قونوسوندا لیدئرلیک ائتمهیی قبول ائتدی. آنجاق هله ده آیرینتیلاری اوزرینده چالیشیلیر. ائدیلمهسی لازیم اولان داها چوخ ایش وار. تورک طرفی، آمریکا و اولوسلارآراسی توپلومدان دستک آلمالاری لازیم اولدوغونو ایفاده ائتدی. بونون اوزرینه چالیشیریق" دئدی.
ایلگیلیلی خبرلر
سوئد باشباخانی آندرسون: تورکیه ایله ائدیلن آنلاشمانین آرخاسینداییق
"طبیعی کی، آنلاشمادا اولان ائدیلهجک. تورکیهنین داها اؤنجه قایتارما طلبلری اولدو، بیز ده بونلارلا ایلگیلهندیک"
تورکیه، سوئد و فنلاند آراسیندا اوچلو آنلاشما ایمضالاندی
تورکیه، سوئد و فنلاند آراسیندا، سوئد و فنلاندین ناتو عضولوک سورهجلری حاقیندا اوچ اؤلکهنین لیدئرلرینین حضوروندا اوچلو آنلاشما ایمضالاندی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab